ट्रैफिक पुलिस ने गुरु नानक कॉलेज में सेमिनार लगाया
बटाला | ट्रैफिकएजुकेशन सेल के इंस्पेक्टर रघुबीर सिंह और हेड कांस्टेबल मनजिंदर सिंह ने गुरु नानक कॉलेज में रोड सेफ्टी नियमों के तहत सेमिनार लगाया, जिसमें स्टूडेंट्स को ट्रैफिक नियमों की जानकारी दी गई। इंस्पेक्टर रघुबीर सिंह ने स्टूडेंट्स को बताया कि दो पहिया वाहन चलाते समय हेलमेट जरूर पहनना चाहिए क्योंकि हेलमेट दुर्घटना में सिर पर लगने वाली चोट से बचाव करता है। ट्रिपल सवारी नहीं करनी चाहिए और कार या अन्य वाहन ड्राइव करते समय सीट बैल्ट लगानी जरूरी है। सेमिनार में प्रिंसिपल डॉ. कश्मीर सिंह चीमा, प्रो. हरभजन सिंह, डॉ. चरनजीत सिंह, अमृतपाल सिंह, सुपरिटेंडेंट नरेश कुमार, प्रो. ध्यान सिंह, स्वर्ण सिंह सहित स्टाफ सदस्य मौजूद थे।
hin_Deva hin_Deva